Source: https://blogs.dlapiper.com/advocatus/?p=2031
Timestamp: 2018-02-17 23:07:07
Document Index: 14622046

Matched Legal Cases: ['Bíróság ', 'Bíróság\n', 'Bíróság ', 'bíróság ', 'Bíróság ', 'Bíróság ', 'Bíróság ']

Magyar online szerencsejáték ügyben hozott ítéletet az Európai Bíróság » Advocatus
« Európai bírósági eljárások a magyar online szerencsejáték perekben
Generációk harca – szülő és gyermek találkozása a közösségi médiában »
Magyar online szerencsejáték ügyben hozott ítéletet az Európai Bíróság
2017. June 22.
by Viktor Radics
A mai napon kihirdette az Európai Bíróság (EuB) a 2014 nyarán hatályos magyar online szerencsejáték szabályozás tárgyában a C-49/16 számú Unibet ügyben született ítéletét. A döntés előzményeiről és a luxemburgi bíróság további kapcsolódó eljárásairól tegnapi bejegyzésünkben olvashat, az alábbiakban Nemescsói András, Radics Viktor és Kökényesi Gábor tekinti át az ítéletet.
Az ítélet szerint a magyar szabályozás több okból is sértette a uniós jog szolgáltatásnyújtás szabadságára vonatkozó rendelkezéseit. Nem felel meg az egyenlő bánásmód követelményének, hogy 10 éves magyarországi szolgáltatásnyújtás esetén minősülhet valaki megbízható szerencsejáték szolgáltatónak és szerezhet nyílt koncessziós eljárás nélkül koncessziót. A megbízható szerencsejáték szolgáltatónak minősülő személyek számára biztosított nyílt eljárás nélkül odaítélhető koncesszió intézménye – a részletes eljárási szabályok hiánya miatt – pedig az átlátható szabályozás uniós jogi elvárásait sérti és így szintén az uniós jogba ütközik.
Az ítélet megállapítja azt is, hogy az ilyen elemeket tartalmazó 2014 nyarán hatályos magyar távszerencsejáték szabályozás megsértése miatt nem szabható ki szankció az engedéllyel nem rendelkező szolgáltatókkal szemben.
Az Európai Bíróság ítéletében lényegében osztotta a magyarországi engedéllyel nem rendelkező nemzetközi szolgáltatók jogi álláspontját, amelyek a magyarországi online szerencsejáték reform uniós jogellenességére hivatkozva több mint 160 perben vitatják a NAV által velük szemben kiszabott szankciók jogszerűségét, amelyek jelentős részét az ítélet közvetlenül is érinteni fogja, mivel a 2014 nyarán hatályos magyar szabályok alapján vannak folyamatban. Emlékeztetőül, a magyar szabályozás jelenleg hatályos változatával kapcsolatban további két előzetes döntéshozatali eljárás van folyamatban.
A Bíróság ítélete itt olvasható.
Szerzők: Nemescsói András, Radics Viktor és Kökényesi Gábor
Tags: EU, Európai Bíróság, NAV, online szerencsejáték
Permanent link to this article: https://blogs.dlapiper.com/advocatus/?p=2031
adatfeldolgozó adatkezelő adatvédelem adatvédelmi reform adatvédelmi rendelet bank bankunió bázel Bázeli Bankfelügyeleti Bizottság bázel III CRD IV EKB EU európai bizottság Európai Bíróság Európai Parlament fed felhő felmondás foglalkoztatás GDPR GVH gyógyszeripar gyógyszerjog kártérítés közösségi média likviditás mt munka munkajog munka törvénykönyve munkavállaló munkáltató naih Ptk SRM szabályozás tőkekövetelmény tőkepuffer tőkeáttétel usa versenyjog versenytörvény válság új Ptk
Szolgáltatásainkat Magyarországon a Horváth és Társai Ügyvédi Iroda nyújtja együttműködésben a DLA Piper UK LLP-vel, a DLA Piper tagjaként. A DLA Piper globális ügyvédi iroda, amely önálló és egymástól elkülönülő jogi személyeken keresztül tevékenykedik. Irodáink listája és működési információk honlapunkon találhatóak: www.dlapiper.com/hungary. Szerzői joggal védve. © 2016 Horváth és Társai Ügyvédi Iroda DLA Piper.
Ez a weboldal cookie-kat használ (Google Analytics). Az oldal látogatásával és használatával beleegyezik, hogy cookie-kat helyezzünk el a számítógépén. Bővebb információkért kérjük olvassa el a Google Adatvédelmi Irányelveit és az Analytics Súgó oldalait.